પોલીસ પૂછપરછ દરમિયાન લૂંટમાં ટ્રકની માહિતી આપનાર મહિલા આરોપી રમીલા પ્રજાપતિ (રહે. વીસનગર) એલસીબીએ ગત રાત્રે ઝડપી પાડી હતી. રમીલા વીસનગરમાં જમીન દલાલીનો વ્યવસાય કરે છે અને રામાભાઇ દ્વારા સુરા ભરવાડ સાથે રમીલાનો સંપર્ક થયો હતો. રમીલાએ આંગડિયા પેઢીની ટ્રકમાં કેટલો માલ ક્યાંથી ભરાય છે ક્યાં જવાનો છે વગરે માહિતી સુરા ભરવાડ સુધી પહોંચાડી હતી. આ કેસમાં કુલ પંદર આરોપી છે. જેમાં ગ્રામ્ય પોલીસે અત્યાર સુધીમાં અગિયાર જેટલા આરોપીઓને ઝડપી પાડી મોટાભાગનો મુદ્દામાલ કબજે કર્યો છે. બાકીના આરોપીઓને શોધવા પોલીસે કવાયત શરૂ કરી છે.